Olga Ignatjeva

Olga Ignatjeva (;  Petrogradas guberņā, Krievijas PFSR -  Maskava) bija starptautiskā lielmeistare šahā (1978). Spēlējot ārpus konkurences Olga Ignatjeva ir uzvarējusi Latvijas šaha čempionātā sievietēm 1957. gadā.

Biogrāfija 
Olga Ignatjeva bija viena no spēcīgākajām padomju šahistēm piecdesmitajos gados. Viņa ir 17 reizes piedalījusies PSRS sieviešu šaha čempionāta finālos. Labākie rezultāts šajā turnīrā bija izcīnītā 2. vieta 1951. gadā. Tāpat Olga Ignatjeva ir sekmīgi piedalījusies Pasaules sieviešu šaha čempionāta pretendentu turnīra 1952. gadā, dalot tur 2. vietu. Par šo panākumu viņai tika piešķirts starptautiskās meistares tituls šahā 1952. gadā. Nākamajā pasaules čempiones nosaukuma izcīņas ciklā gan šo rezultātu neizdevās atkārtot un nācās samierināties ar 10. vietu.
Olga Ignatjeva ir trīs reizes uzvarējusi Ļeņingradas sieviešu šaha čempionātā un 2 reizes Maskavas sieviešu šaha čempionātā.
1972. gadā Olga Ignatjeva kļuva par starptautiskās kategorijas šaha tiesnesi, bet 1978. gadā FIDE viņai piešķīra starptautiskās lielmeistares goda nosaukumu par sasniegumiem šahā. No 1948. līdz 1957. gadam bijusi precējusies ar starptautisko lielmeistaru šahā Dāvidu Bronšteinu (1924 - 2006), laulībā piedzimis dēls Ļevs Ignatjevs (12.12.1947).

Nozīmīgākās sacensības 

 1941. gads, 1. vieta Ļeņingradas sieviešu šaha čempionātā.
 1945. gads, 5. - 7. vieta PSRS sieviešu šaha čempionātā.
 1947. gads, 4. vieta PSRS sieviešu šaha čempionātā.
 1949. gads, 1. vieta Ļeņingradas sieviešu šaha čempionātā.
 1950. gads, 1. vieta Ļeņingradas sieviešu šaha čempionātā.
 1951. gads, 2. vieta PSRS sieviešu šaha čempionātā.
 1956. gads, 1. vieta Maskavas sieviešu šaha čempionātā.
 1956. gads, 5. vieta PSRS sieviešu šaha čempionātā.
 1957. gads, 1. vieta Maskavas sieviešu šaha čempionātā.
 1957. gads, 5. - 7. vieta PSRS sieviešu šaha čempionātā.
 1957. gads, 1. vieta Latvijas sieviešu šaha čempionātā.

Atsauces

Ārējās saites 

1920. gadā dzimušie
1999. gadā mirušie
Krievijas šahisti
PSRS šahisti
Šaha tiesneši